Diari Oficial de la Generalitat Valenciana


Sumari del DOGV 8602, del 30-07-2019 (2019/7720)

RESOLUCIÓ de 26 de juliol de 2019, del director de l'Agència Valenciana de Seguretat i Resposta a les Emergències, per la qual es deleguen determinades atribucions en diferents òrgans de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8602

Data del DOGV
:   30-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7720


Data del document
:   26-07-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 26 de juliol de 2019, del director de l'Agència Valenciana de Seguretat i Resposta a les Emergències, per la qual es deleguen determinades atribucions en diferents òrgans de l'Administració de la Generalitat. [2019/7720]  
La Llei 4/2017, de 3 de febrer, de la Generalitat, crea l'Agència Valenciana de Seguretat i Resposta a les Emergències (en endavant AVSRE) com a organisme autònom dels previstos en l'article 154 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
L'AVSRE té personalitat jurídica pública pròpia i plena capacitat d'obrar per a organitzar i exercir les funcions que se li atribuïsquen i per al compliment de les finalitats que té encomanats segons la seua llei de creació.  
Mitjançant el Decret 122/2017, de 15 de setembre, del Consell, s'aprova el Reglament orgànic i funcional de l'AVSRE, modificat per Decret 239/2018, de 28 de desembre, del Consell.  
Entre les funcions de l'AVSRE destaca l'execució de les polítiques de la Generalitat en matèria d'interior, seguretat pública, protecció ciutadana, gestió d'emergències i coordinació de policies locals i dels serveis de prevenció d'incendis i salvament. Així mateix, li correspon la gestió de la Unitat del Cos Nacional de Policia adscrita a la Comunitat Valenciana, del Servei de Bombers Forestals, extinció d'incendis forestals, i participació de la Generalitat en els consorcis de bombers, així com la direcció i gestió de l'encàrrec del Consell de Seguretat Nuclear a la Generalitat i, finalment, el desenvolupament de la formació de les policies locals i el personal de serveis essencials i complementaris d'intervenció enfront d'emergències i protecció civil.  
  
L'article 10 de la Llei 4/2017, de creació de l'AVSRE, determina que la persona titular de la direcció general amb competències en matèria de seguretat i resposta a les emergències ostenta la Direcció de l'AVSRE, i que, segons la disposició addicional primera del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, estableix que totes les referències a la direcció general amb competències en matèria de seguretat i resposta a les emergències, contingudes en la Llei 4/2017, de 3 de febrer, per la qual es crea l'Agència Valenciana de Seguretat i Resposta a les emergències, en el Decret 122/2018, de 15 de setembre, del Consell, pel qual s'aprova el reglament orgànic i funcional de l'Agència Valenciana de Seguretat i Resposta a les Emergències, o en una altra normativa sobre aquesta matèria, s'han d'entendre realitzades a la secretària autonòmica amb competències en matèria de seguretat i resposta a les emergències.  
Atenent el que s'exposa anteriorment, i amb la finalitat de dotar de major agilitat la gestió dels assumptes la competència dels quals té assignada la Direcció de l'AVSRE, es considera oportú, d'acord amb el principi d'eficàcia que regeix l'actuació de les administracions públiques, delegar determinades atribucions en la Sotssecretaria i altres òrgans de la Conselleria de Justícia, Interior i Administració Pública.  
En virtut d'això, i de conformitat amb el que disposen l'article 12 de la Llei 4/2017, de creació de l'AVSRE; l'article 9 del Decret 122/2017, de 15 de setembre, del Consell, pel qual s'aprova el Reglament orgànic i funcional de l'AVSRE, i els articles 9 i 10 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Revocar la delegació efectuada per la Resolució de 20 d'octubre de 2017 (DOGV 8154, 23.10.2017).  
  
Segon  
Delegar en la persona titular de la Sotssecretaria de la Conselleria de Justícia, Interior i Administració Pública l'exercici de les següents atribucions:  
a) L'exercici de les funcions atribuïdes per la normativa vigent a la persona titular de la Direcció de l'AVSRE en matèria de personal.  
b) Els actes i les resolucions de reconeixement de despeses del personal que desenvolupa les seues funcions en l'àmbit de competències de l'AVSRE.  
c) Les facultats ordinàries en matèria de contractació administrativa i de dret privat, exclosos els contractes menors, inclosa la corresponent aprovació de les factures i certificats d'obra i l'aprovació del reajustament d'anualitats, que així mateix no haja sigut delegada en altres òrgans, així com la modificació i la resolució dels contractes; i tots els actes i resolucions que haja d'adoptar derivats del procediment de contractació i, especialment, els relatius a l'aprovació de plans, avantprojectes o projectes, el nomenament de director facultatiu de l'obra o treball, coordinador en matèria de seguretat i salut i representant de l'Administració en la recepció de l'obra, i l'aprovació de programes de treball i plans de seguretat i salut, així com l'acceptació del pla de gestió de residus de la construcció.  
  
d) Els actes i documents de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins dels límits legals i reglamentaris, referits a qualsevol capítol de l'estat de despeses del pressupost de l'AVSRE; l'aprovació dels comptes justificatius de fons de caixa fixa, així com aquells documents administratius i comptables que siguen necessaris per a la tramitació, i, en els supòsits en què siga procedent, l'aprovació de modificacions i ajustos pressupostaris que afecten els crèdits consignats en el pressupost de l'AVSRE.  
e) La formalització dels documents administratius i comptables relatius a ingressos pressupostaris i fons extrapressupostaris que corresponguen als diferents òrgans de l'AVSRE.  
f) La resolució dels procediments instats per a delimitar la responsabilitat patrimonial de l'Administració, als quals es refereixen els articles 32 i següents de la Llei 40/2015, d'1 d'octubre, de règim jurídic del sector públic, i que puguen instar-se com a conseqüència de l'actuació dels òrgans adscrits a l'AVSRE.  
g) La incoació, els actes de tràmit i l'aprovació, prèvia autorització pel Consell, dels expedients de rescabalament de l'AVSRE.  
h) Les facultats corresponents a la Direcció de l'AVSRE en matèria de patrimoni, segons el que es disposa en la vigent Llei de patrimoni de la Generalitat i la resta de normativa aplicable.  
i) L'adopció dels actes administratius que hagen de dictar-se en execució de resolucions judicials, en l'àmbit de les competències delegades, mitjançant la present resolució, en la Sotssecretaria.  
  
Tercer  
Delegar en la persona titular de la Secretaria General Administrativa de la Conselleria de Justícia, Interior i Administració Pública:  
a) La devolució d'avals en matèria de contractació de l'AVSRE.  
b) La signatura dels documents comptables que siguen necessaris per a la imputació pressupostària dels pagaments realitzats a través de bestretes de caixa fixa de l'AVSRE.  
c) La signatura dels documents necessaris per a altes, baixes o modificacions d'inventari de béns mobles de l'AVSRE.  
d) La signatura de totes els documents de gestió comptable en matèria de despeses de personal que desenvolupa les seues funcions en l'àmbit de competències de l'AVSRE, que siguen necessaris per a la preparació i execució d'aquestes despeses.  
  
Quart  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que estableix l'article 9 de la Llei 40/2015, d'1 d'octubre, de règim jurídic del sector públic.  
Les atribucions delegades en la present resolució podran ser reclamades, en els termes i amb els requisits que estableix l'article 10 d'aquesta última norma.  
  
Cinqué  
En tots aquells supòsits en què es faça ús de la present delegació, s'ha de fer constar expressament en la resolució o acte que s'adopte, i es consideraran dictades per l'òrgan delegatori.  
Les atribucions exercides per delegació no poden ser objecte de delegació en un altre òrgan.  
Sisé  
La present resolució produeix efectes des del dia 1 d'agost de 2019.  
  
  
València, 26 de juliol de 2019.- El director de l'Agència Valenciana de Seguretat i Resposta a les Emergències: José María Ángel Batalla.